CELEX: 32005R0736
Language: el
Date: 2005-05-13 00:00:00
Title: Κανονισμός (ΕΚ) αριθ. 736/2005 της Επιτροπής, της 13ης Μαΐου 2005, για τη συμπλήρωση του παραρτήματος του κανονισμού (ΕΚ) αριθ. 2400/96 όσον αφορά την καταχώριση μιας ονομασίας στο «Μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων» Miel d'Alsace — (ΠΓΕ)

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 122/10
            
         
      ΚΑΝΟΝΙΣΜΌΣ (ΕΚ) αριθ. 736/2005 ΤΗΣ ΕΠΙΤΡΟΠΉΣ
   
   της 13ης Μαΐου 2005
   για τη συμπλήρωση του παραρτήματος του κανονισμού (ΕΚ) αριθ. 2400/96 όσον αφορά την καταχώριση μιας ονομασίας στο «Μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων» Miel d'Alsace — (ΠΓΕ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 5 στοιχείο β), το άρθρο 6 παράγραφος 3 και το άρθρο 6 παράγραφος 4 πρώτη περίπτωση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6 παράγραφος 2 του κανονισμού (ΕΟΚ) αριθ. 2081/92, η αίτηση της Γαλλίας για την καταχώριση της ονομασίας «Miel d’Alsace» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).
            
         
               (2)
            
            
               Η Γερμανία υπέβαλε ένσταση κατά της καταχώρισης σύμφωνα με το άρθρο 7 του κανονισμού (ΕΟΚ) αριθ. 2081/92. Η ένσταση αφορούσε την αθέτηση των όρων που προβλέπονται στο άρθρο 2 του κανονισμού (ΕΟΚ) αριθ. 2081/92. Πράγματι, σύμφωνα με τη Γερμανία, ορισμένα στοιχεία της συγγραφής υποχρεώσεων σχετικά κυρίως με την απόδειξη προέλευσης ήταν ανεπαρκή για να ανταποκριθούν στον ορισμό μιας γεωγραφικής ένδειξης.
            
         
               (3)
            
            
               Η Επιτροπή, με επιστολή της 6ης Φεβρουαρίου 2003, κάλεσε τα σχετικά κράτη μέλη να αναζητήσουν συμφωνία μεταξύ τους σύμφωνα με τις εσωτερικές τους διαδικασίες.
            
         
               (4)
            
            
               Δεδομένου ότι δεν επήλθε καμία συμφωνία μεταξύ Γαλλίας και Γερμανίας εντός προθεσμίας τριών μηνών, η Επιτροπή πρέπει να εκδώσει απόφαση σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 2081/92.
            
         
               (5)
            
            
               Μετά τα αποτελέσματα των επαφών που διεξήχθησαν μεταξύ της Γαλλίας και της Γερμανίας όσον αφορά την ονομασία «Miel d’Alsace», έγιναν διευκρινίσεις στη συγγραφή υποχρεώσεων της ονομασίας που αναφέρεται στο θέμα, σχετικές κυρίως με τα χημικά χαρακτηριστικά των μελιών και την απόδειξη προέλευσης. Το σημείο 4 του συνοπτικού δελτίου της συγγραφής υποχρεώσεων της ονομασίας που αναφέρεται στο θέμα τροποποιήθηκε ανάλογα.
            
         
               (6)
            
            
               Βάσει των στοιχείων αυτών, η ονομασία πρέπει να καταχωρισθεί στο «Μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων».
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής των προστατευόμενων γεωγραφικών ενδείξεων και των προστατευόμενων ονομασιών προέλευσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 2400/96 της Επιτροπής (3) συμπληρώνεται από την ονομασία που αναφέρεται στο παράρτημα Ι του παρόντος κανονισμού.
   Άρθρο 2
   Το ενοποιημένο δελτίο που περιλαμβάνει τα βασικά στοιχεία της συγγραφής υποχρεώσεων εμφαίνεται στο παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή μέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαΐου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ C 71 της 20.3.2002, σ. 11.
   
      (3)  ΕΕ L 327 της 18.12.1996, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 205/2005 (ΕΕ L 33 της 5.2.2005, σ. 6).
   
      ΠΑΡΑΡΤΗΜΑ I
      ΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ Ι ΤΗΣ ΣΥΝΘΗΚΗΣ ΠΟΥ ΠΡΟΟΡΙΖΟΝΤΑΙ ΓΙΑ ΤΗ ΔΙΑΤΡΟΦΗ ΤΟΥ ΑΝΘΡΩΠΟΥ
      Άλλα προϊόντα ζωικής προέλευσης (αυγά, μέλι, διάφορα γαλακτοκομικά προϊόντα εκτός βουτύρου)
      ΓΑΛΛΙΑ
      Miel d’Alsace (ΠΓΕ)
   
   
      ΠΑΡΑΡΤΗΜΑ II
      
         ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ
      
      «MIEL D’ALSACE»
      
         (αριθ. ΕΚ: FR/00150)
      
      ΠΟΠ (  )    ΠΓΕ (Х)
      Το παρόν δελτίο συντάσσεται για λόγους πληροφόρησης. Για πλήρη πληροφόρηση, ειδικότερα για τους παραγωγούς των προϊόντων που καλύπτονται από τις σχετικές ΠΟΠ ή ΠΓΕ, πρέπει να ανατρέξετε στην πλήρη διατύπωση της συγγραφής υποχρεώσεων είτε σε εθνικό επίπεδο, είτε στις υπηρεσίες της Ευρωπαϊκής Επιτροπής.
      
         
            1.
            Αρμόδια εθνική αρχή
      
      
                  
                     Ονομασία
                  
               
               
                  :
               
               
                  Ministère de l’agriculture et de la pêche — direction des politiques économique et internationale — bureau des signes de qualité et de l’agriculture biologique
               
            
                  
                     Διεύθυνση
                  
               
               
                  :
               
               
                  
                              3, rue Barbet de Jouy
                           
                        
                              F-75349 07 SP
                           
                        
            
                  
                     Τηλέφωνο
                  
               
               
                  :
               
               
                  (33) 149 55 81 01
               
            
                  
                     Φαξ
                  
               
               
                  :
               
               
                  (33) 149 55 57 85
               
            
         
            2.
            Ομάδα
      
      
                  2.1.
               
               
                  
                              
                                 Ονομασία
                              
                           
                           
                              :
                           
                           
                              Confédération régionale des apiculteurs d’Alsace
                           
                        
            
                  2.2.
               
               
                  
                              
                                 Διεύθυνση
                              
                           
                           
                              :
                           
                           
                              
                                          Espace européen de l’entreprise
                                       
                                    
                                          2, rue de Rome
                                       
                                    
                                          F-67300 Schiltigheim
                                       
                                    
                        
                              
                                 Τηλέφωνο
                              
                           
                           
                              :
                           
                           
                              (33) 388 19 16 78
                           
                        
                              
                                 Φαξ
                              
                           
                           
                              :
                           
                           
                              (33) 388 18 90 42
                           
                        
                              
                                 Ηλεκτρονική διεύθυνση
                              
                           
                           
                              :
                           
                           
                              alsace-qualite@alsace-qualite.com
                           
                        
            
                  2.3.
               
               
                  
                     Σύνθεση παραγωγοί/μεταποιητές (X)    άλλος (  )
               
            
         
            3.
            Τύπος του προϊόντος κλάση 1.4 μέλι
      
         
            4.
            Περιγραφή της συγγραφής υποχρεώσεων (σύνοψη των όρων που προβλέπονται στο άρθρο 4 παράγραφος 2)
      4.1.   Ονομασία «Miel d’Alsace»
      4.2.   Περιγραφή Προϊόν που παράγεται από μέλισσες με βάση σάκχαρα φυτικής προέλευσης, είτε υπό μορφή εκκρίσεων ανθέων (νέκταρ), είτε υπό μορφή χυμού που συγκομίζεται από έντομα (μέλι μελιτώματος). Κάθε προϊόν χαρακτηρίζεται από τη μέγιστη περιεκτικότητά του σε είδος, την αγωγιμότητά του, την οξύτητά του, την περιεκτικότητά του σε υδροξιμεθυλοφουρφουράλη (HMF), το χρώμα του και τη χαρακτηριστική του γεύση.
      Το μέλι ελάτης είναι χρώματος καφέ με πράσινες αποχρώσεις, έχει ελαφριά μυρωδιά ρητίνης και βαλσαμικό άρωμα.
      Το μέλι καστανιάς έχει χρώμα καφέ ανοικτό έως σκούρο, μυρωδιά παραγινωμένου μήλου και γεύση τανίνης ελαφρώς στυπτική.
      Το μέλι ακακίας είναι ανοικτού χρώματος, με γλυκιά μυρωδιά άνθους ακακίας, άρωμα αγριακακίας και γεύση και άρωμα κυψέλης.
      Το μέλι φλαμουριάς έχει χρώμα κίτρινο ανοικτό έως σκούρο, μυρωδιά και γεύση μέντας με ελαφρά πικράδα.
      Το μέλι δάσους έχει σκούρο χρώμα, αναδίδει λεπτά αρώματα που οφείλονται στο συνδυασμός νέκταρος και μελιού μελιτώματος, η γεύση του είναι έντονη και είναι ελαφρώς στυπτικό.
      Το μέλι ανθέων έχει χρώμα ανοικτό έως σκούρο, με σύνθετα αρώματα λόγω μείγματος από διάφορα είδη νέκταρος και είναι πολύ γλυκό.
      4.3.   Γεωγραφική περιοχή Οι κυψέλες παραγωγής πρέπει να είναι εγκατεστημένες στην Αλσατία. Για το μέλι ελάτης, η περίμετρος περιορίζεται στην πλαγιά της Αλσατίας των οροσειρών των Βοσγίων και του Γιούρα. Το μέλι καστανιάς συγκομίζεται στους λόφους κάτω από τις οροσειρές των Βοσγίων (Bas-Rhin και Haut-Rhin στα δάση Brumath και Haguenau). Το μέλι φλαμουριάς προέρχεται από τα δάση του Hardt (Haut-Rhin).
      Οι ζώνες συλλογής του μελιού, που είναι καθοριστικές για την ποιότητα και την χαρακτηριστική ιδιαιτερότητά του, προσδιορίζονται, αλλά η εξαγωγή μπορεί να πραγματοποιηθεί εκτός ζώνης εφόσον διασφαλίζεται η ιχνηλασιμότητα.
      4.4.   Απόδειξη προέλευσης Οι μελισσοκόμοι και οι τόποι παραγωγής αναγνωρίζονται, καταχωρίζονται και ελέγχονται. Οι τόποι παραγωγής βρίσκονται υποχρεωτικά στην Αλσατία. Ο έλεγχος και της ιχνηλασιμότητας του μελιού διασφαλίζεται με τη λογιστική καταχώριση των ιετικετών, η οποία αντιπαραβάλλεται με τις δηλώσεις εσοδείας και τα αποθέματα.
      Η απόδειξη προέλευσης ελέγχεται επίσης με μικροσκοπική ανάλυση που αφορά το 30 % της συνολικής παραγωγής μελιού Αλσατίας ανά ονομασία.
      4.5.   Μέθοδος παραγωγής Οι κυψέλες τοποθετούνται σε μια περιοχή που περιλαμβάνει τα είδη δένδρων ή ανθέων που αντιστοιχούν στο επιδιωκόμενο είδος μελιού: μέλι ακακίας, φλαμουριάς, ελάτης, καστανιάς, δάσους ή ανθέων. Το μέλι εξάγεται όταν ωριμάσει εν ψυχρώ, μεταγγίζεται, αποθηκεύεται και συσκευάζεται. Κάθε παρτίδα αποτελεί αντικείμενο φυσικοχημικής και οργανοληπτικής ανάλυσης. Εξάλλου το μέλι πρέπει να είναι σύμφωνο με τα φυσικοχημικά κα οργανοληπτικά χαρακτηριστικά που καθορίζονται στη συγγραφή υποχρεώσεων.
      4.6.   Δεσμός
      
      
                   
               
               
                  Ένα ιδιαίτερο χαρακτηριστικό που συνδέεται με το προϊόν:
                  Κάθε είδος μελιού έχει τα δικά του φυσικοχημικά και οργανοληπτικά χαρακτηριστικά που καθορίζονται στη συγγραφή υποχρεώσεων και αντιστοιχούν στην ανθοκομική περιφερειακή ποικιλομορφία. Η ποικιλομορφία του μελιού Αλσατίας είναι άμεση απόρροια της ποικιλομορφίας των οικοσυστημάτων: πράγματι, η Αλσατία χαρακτηρίζεται από την ύπαρξη μιας ορεινής ζώνης που καλύπτεται από κωνοφόρα, μιας ζώνης λόφων και οροπεδίων με αμπέλους, λιβάδια και δάση οξιάς και καστανιάς καθώς και από μια πεδινή ζώνη που περιλαμβάνει καλλιέργειες και λιβάδια. Αυτή η ποικιλομορφία των οικοσυστημάτων προσφέρει τη δυνατότητα συγκομιδής από την αρχή της άνοιξης έως την αρχή του φθινοπώρου με ποικιλία προϊόντων.
               
            
                   
               
               
                  Ιστορική και σημερινή φήμη:
                  Η παραγωγή μελιού βεβαιώνεται ήδη από τον έβδομο αιώνα στην Αλσατία
                  
                              —
                           
                           
                              Το δέκατο έκτο αιώνα, δημοσιεύθηκαν διάφορα συγγράμματα μεταξύ των οποίων και μια πραγματεία περί μελισσοκομίας που χρονολογείται από το 1580, η οποία χρησίμευσε ως σημείο αναφοράς για δύο περίπου αιώνες.
                           
                        
                              —
                           
                           
                              Κατά τη διάρκεια του δευτέρου μέρους του δέκατου ένατου αιώνα, διαπιστώνεται μια νέα φάση ανάπτυξης της αλσατικής μελισσοκομίας· στην αρχή του εικοστού αιώνα, υπήρχαν περισσότερες από 50 000 κυψέλες στην Αλσατία.
                           
                        
                              —
                           
                           
                              Η σύγχρονη αλσατική μελισσοκομία χαρακτηρίζεται από την ύπαρξη ενός πολύ μεγάλου αριθμού μελισσοκόμων (υπάρχουν περίπου 4 000), που αποτελούν μέλη πυραμιδοειδών και αποκεντρωμένων συνδικαλιστικών οργανώσεων. Η διοργάνωση του περιφερειακού διαγωνισμού μελιού Αλσατίας στο Colmar επιβεβαιώνει τη δυναμικότητα της εν λόγω παραγωγής.
                           
                        
            4.7.   Οργανισμός επιθεώρησης
      
      
                  
                     Ονομασία
                  
               
               
                  :
               
               
                  Certiqual, association de certification des produits de qualité d’Alsace
               
            
                  
                     Διεύθυνση
                  
               
               
                  :
               
               
                  
                              Espace européen de l’entreprise
                           
                        
                              2, rue de Rome
                           
                        
                              F-67300 Schiltigheim
                           
                        
            
                  
                     Τηλέφωνο
                  
               
               
                  :
               
               
                  (33) 388 19 16 79
               
            
                  
                     Φαξ
                  
               
               
                  :
               
               
                  (33) 388 19 55 29
               
            
                  
                     Ηλεκτρονική διεύθυνση
                  
               
               
                  :
               
               
                  certiqual2@wanadoo.fr
               
            4.8.   Επισήμανση Μέλι Αλσατίας, με υποχρεωτική ένδειξη του είδους του μελιού (ακακίας, φλαμουριάς, ελάτης, καστανιάς, δάσους, ανθέων)
      Εγγυημένη φρεσκάδα, ποιότητα και γεύση, χαρακτηριστικά που επιβεβαιώνονται από την Certiqual F-67309 Schiltigheim
      4.9.   Εθνικές απαιτήσεις —